चमार

''यह लेख एक जाति के बारे में है। 'चमार' नामक पर्वत के लिये चमार (पर्वत) देखें।

चमार  दक्षिण एशिया का एक वर्ग समुदाय है। इस जाति के लोग पूरे भारतीय उपमहाद्वीप में पाए जाते हैं, मुख्य रूप से भारत के उत्तरी राज्यों तथा  पाकिस्तान और नेपाल आदि देशों में निवास करते हैं। चमार समुदाय को आधुनिक भारत की सकारात्मक कार्रवाई प्रणाली के तहत अनुसूचित जाति के रूप में वर्गीकृत किया गया है। चमार अनेक उपजातियों का समूह है। प्रारंभ केवल चर्म (चमड़ा) से संबंधित व्यवसाय करते थे, परन्तु इसके विपरित समुदाय की अनेक उपजातियों में कृषि व बुनकरी का कार्य भी प्रचलित था। आज के आधुनिक समय में इस मेहनती समुदाय ने काफी प्रगति की है।
आईन-ए-अकबरी के अनुसार उत्पल वंश के शासक चमार समुदाय से थे।  राजा चंवरसेन चमारों के चंवरवंशी चमार से संबंधित हैं।  चमार शब्द की उत्पत्ति चँवर  से लिया गया है, जो आम तौर पर अनुसूचित जातियों के लिए अपमानजनक शब्द के रूप में प्रयोग किया जाता है।
किन्तु 'चमार' शब्द को एक अपशब्द के रूप में भी प्रयोग किया जाता है। अतः इसे भारत के सर्वोच्च न्यायालय द्वारा जातिवादी गाली और अपमानजनक शब्द के रूप में वर्णित किया गया है। इस समुदाय के साथ होने वाले दुराचारों को रोकने के लिए कानून द्वारा उन्हें कई विशेष अधिकार दिये गए हैं, जैसे अनुसूचित जाति और अनुसूचित जनजाति (अत्याचार निवारण) अधिनियम, 1989 ।

व्यवसाय
चमार पारंपरिक रूप से चमड़े के काम से जुड़े हुए हैं। रामनारायण रावत का मानना ​​है कि चमार समुदाय का जुड़ाव चमड़े के पारंपरिक व्यवसाय से हुआ था, और इसके बजाय चमार ऐतिहासिक रूप से कृषक और बुनकर भी थे। कुछ चमारों ने कपड़ा बुनने का धंधा भी अपना लिया एवं ख़ुद को जुलाहा चमार बुलाने लगे। चमारों का मानना है कि कपड़ा बुनने का काम चमड़े के काम से काफी उच्च दर्जे का काम है।
इतिहासकार अबूल फज़ल ने अपनी किताब आईने-ए-अकबरी (16वीं सदी का एक विस्तृत दस्तावेज़ जिसमें सम्राट अकबर के अधीन मुग़ल साम्राज्य के प्रशासन का विवरण दिया गया है) में स्पष्ट रूप से उल्लेख किया है कि उत्पल वंश के शासक चमार जनजाति से थे।

चमार रेजिमेंट
प्रथम चमार रेजिमेंट द्वितीय विश्वयुद्ध के दौरान अंग्रेजों द्वारा गठित एक पैदल सेना रेजिमेंट थी। आधिकारिक तौर पर, यह 1 मार्च 1943 को बनाई गई थी, क्योंकि 27वीं बटालियन दूसरी पंजाब रेजिमेंट को परिवर्तित किया गया था। चमार रेजिमेंट उन सेना इकाइयों में से एक थी, जिन्हें कोहिमा की लड़ाई में अपनी भूमिका के लिए सम्मानित किया गया था। 1946 में रेजिमेंट को भंग कर दिया गया था। 2011 में, कई राजनेताओं ने मांग की कि इसे पुनर्जीवित किया जाए।

प्रमुख व्यक्ति 
 संत रविदास -- भारत के मध्यकाल के एक महान सन्त, जिनकी वाणी गुरु ग्रन्थ साहिब में भी सम्मिलित की गयी है।

 भीमराव आम्बेडकर, भारतीय बहुज्ञ, संविधानशिल्पी, समाजसुधारक, प्रथम कानून एवं न्यायमन्त्री ( 1891-1956 )

 जगजीवन राम, भारत के भूतपूर्व उप-प्रधानमंत्री

 कांशी राम (1934–2006), बहुजन समाज पार्टी के संस्थापक

 मीरा कुमार, जगजीवन राम की सुपुत्री एवं लोकसभा की भूतपूर्व अध्यक्ष

 मायावती, बहुजन समाज पार्टी की नेत्री एवं उत्तर प्रदेश की भूतपूर्व मुख्यमंत्री

राम सुंदर दास  -- बिहार के पूर्व मुख्यमंत्री हैं।

 चरणजीत सिंह चन्नी, पंजाब राज्य के भूतपूर्व मुख्यमंत्री 

 अनिल कुमार दास  (1971-2017) -- बहुजन समाज पार्टी के संस्थापक कांशी राम के नेतृत्व में बिहार प्रदेश में बहुजन समाज पार्टी की नींव रखने वाले एक सामाजिक एवं प्रतिष्ठित कार्यकर्ता रहे हैं ।

चंद्रशेखर आज़ाद रावण -- एक सामाजिक कार्यकर्ता, राजनीतिज्ञ और भीम आर्मी के संस्थापक हैं।
आजाद राजन गौतम भीम आर्मी के सिपाही है---- सामाजिक कार्यकर्ता  समाज के लिए दिन रात मेहनत करते रहते हैं ये औरैया जिला रहने बाले है
अवन्तिवर्मन     चमार शासक था

सन्दर्भ

इन्हें भी देखें
चमार (पर्वत)
अनुसूचित जाति एवं अनुसूचित जनजाति (अत्याचार निरोधक) अधिनियम, 1989
अहिरवार
भारत में आरक्षण
हरिजन

भारत की मानव जातियाँ